Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [3. számú melléklet a 28/2000. (IX. 21.) OM rendelethez]
Paragraph Index: 448

5. On je tu? Petar je u u~ionici? Katarina ide na po{tu? Idu u bioskop? A továbbhaladás feltételei Hallás utáni értés A tanulók szokásrendjévé kell váljék, hogy figyelmesen hallgassák a tanárt és megértsék a képek alapján megmagyarázott szavakat, egyszerû mondatokat, mondatmodellek példamondatait. — Értsék meg a felszólítást, és végezzék el az egyszerû cselekvéseket szóbeli reakció nélkül. — A feldolgozott témakörökben, szituációkban és begyakorolt mondatmodellekben hallás után értsék meg a kérdéseket, rövid párbeszédeket (három-négy mondat erejéig) és néhány rövid mondatot, melyek összefüggõ egységet alkotnak. Beszédképességek — Hallás után ismerjék fel a szerb nyelv hangjait, gyakorlással helyesen és érthetõen reprodukálják, artikulálják azokat, elfogadhatóan ejtsék a magyar nyelv hangjaitól eltérõ hangokat. — Ismerjék meg és gyakorolják a hangsúlyt, ritmust és intonációt a beszédkészség fejlesztésének minden formájában. — Gyakorlással minél nagyobb mértékben sajátítsák el a tervezett mondatmodelleket, tanári segítséggel nevezzék meg a tanteremben lévõ személyeket és tárgyakat. Ehhez használják a hangsúlytalan segédigét. A cselekvést jelen idõben fejezzék ki, ismerjék fel a fõnév nemét és számát, a személyes névmásokat mindhárom személyben és mindkét számban; minél helyesebb választ adjanak a feltett kérdésekre. — Állítsanak össze néhány rövid mondatot képekrõl a feldolgozott tematika és az elsajátított nyelvi szerkezetek keretein belül. — Beszédükben használják az alapvetõ kommunikációs funkciókat (bemutatkozás, üdvözlet, kérés, köszönetnyilvánítás).

Source: https://magyarkozlony.hu/hivatalos-lapok/34145cd25f9aa7ec2c8d6c5ee639013ee7e5234a/dokumentumok/c584b63fa3f2af6403fc7b320a4aba8f77c332a0/letoltes